title: Komission täytäntöönpanoasetus (EU) 2020/236, annettu 14 päivänä helmikuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Huile d’olive de Provence” (SAN))

text:
                  21.2.2020

                  FI

                  Euroopan unionin virallinen lehti

                  L 48/1

         KOMISSION TÄYTÄNTÖÖNPANOASETUS (EU) 2020/236,
         annettu 14 päivänä helmikuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Huile d’olive de Provence” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Ranskan hakemus nimityksen ”Huile d’olive de Provence” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Huile d’olive de Provence” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Huile d’olive de Provence” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.5 ”Rasvat (voi, margariini, öljyt jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 325, 30.9.2019, s. 10.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/237, annettu 14 päivänä helmikuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Bjelovarski kvargl” (SMM)

text:
                  21.2.2020

                  FI

                  Euroopan unionin virallinen lehti

                  L 48/2

         KOMISSION TÄYTÄNTÖÖNPANOASETUS (EU) 2020/237,
         annettu 14 päivänä helmikuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Bjelovarski kvargl” (SMM)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kroatian hakemus nimityksen ”Bjelovarski kvargl” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Bjelovarski kvargl” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Bjelovarski kvargl” (SMM).
            Ensimmäisessä kohdassa tarkoitettu nimitys yksilöi tuotteen, joka kuuluu komission täytäntöönpanoasetuksen (EU) N:o 668/2014 (3) liitteessä XI mainittuun luokkaan 1.3 ”Juustot”.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 320, 24.9.2019, s. 9.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/238, annettu 20 päivänä helmikuuta 2020, L-treoniinin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
                  21.2.2020

                  FI

                  Euroopan unionin virallinen lehti

                  L 48/3

         KOMISSION TÄYTÄNTÖÖNPANOASETUS (EU) 2020/238,
         annettu 20 päivänä helmikuuta 2020,
         L-treoniinin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti on toimitettu hakemukset, jotka koskevat Corynebacterium glutamicum KCCM 80117:n tai Corynebacterium glutamicum KCCM 80118:n tuottaman L-treoniinin hyväksymistä käytettäväksi kaikkien eläinlajien rehun lisäaineena. Hakemusten mukana on toimitettu kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee Corynebacterium glutamicum KCCM 80117:n tai Corynebacterium glutamicum KCCM 80118:n tuottaman L-treoniinin hyväksymistä kaikille eläinlajeille tarkoitettuna rehun lisäaineena, joka luokitellaan lisäaineluokkaan ”ravitsemukselliset lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 22 päivänä tammikuuta 2019 antamissaan lausunnoissa (2) (3)„ että Corynebacterium glutamicum KCCM 80117:n tai Corynebacterium glutamicum KCCM 80118:n tuottamalla L-treoniinilla ei ehdotetuissa käyttöolosuhteissa ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että lisäaine on tehokas aminohappo L-treoniinin lähde kaikille eläinlajeille ja että se olisi suojattava pötsihajotukselta, jotta se olisi yhtä tehokas märehtijöillä kuin muilla eläinlajeilla. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Corynebacterium glutamicum KCCM 80117:n ja Corynebacterium glutamicum KCCM 80118:n tuottaman L-treoniinin arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  EFSA Journal 2019;17(2):5602.

            (3)  EFSA Journal 2019;17(3):5603.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg/kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                        3c410

                        -

                        L-treoniini

                           Lisäaineen koostumus:

                        Jauhe, joka sisältää vähintään 98 %
                        L-treoniinia (kuiva-aineesta).

                           Tehoaineen kuvaus:

                        L-treoniini, joka on käymisreaktiolla jostakin seuraavista valmistettava tuote: Corynebacterium glutamicum KCCM 80117 tai

                           Corynebacterium glutamicum KCCM 80118
                        Kemiallinen kaava: C4H9NO3

                        CAS-numero: 72-19-5

                           Analyysimenetelmät :
                            (1)

                        L-treoniinin määrittäminen rehun lisäaineesta:

                                    —

                                    Food Chemical Codex ”L-threonine monograph” ja

                                    —

                                    Ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FLD) – EN ISO 17180.

                              Treoniinin määrittäminen esiseoksista:

                                    —

                                    Ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FD) – EN ISO 17180 ja

                                    —

                                    Ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS) – komission asetus (EY) N:o 152/2009 (liite III, F).

                              Treoniinin määrittäminen rehuseoksista ja rehuaineista:

                                    —

                                    Ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen havaitsemiseen (IEC-VIS): komission asetus (EY) N:o 152/2009 (liite III, F).

                              Treoniinin määrittäminen vedestä:

                                    —

                                    Ionivaihtokromatografia yhdistettynä kolonnin jälkeiseen johdannaisten muodostamiseen ja optiseen havaitsemiseen (IEC-VIS/FD).

                        Kaikki lajit

                        -

                        -

                        -

                                    1.

                                    L- treoniinia voidaan saattaa markkinoille ja käyttää valmisteesta koostuvana lisäaineena.

                                    2.

                                    L-treoniinia voidaan käyttää juomaveteen lisättynä.

                                    3.

                                    Lisäaineen merkinnöissä on mainittava kosteuspitoisuus.

                                    4.

                                    Lisäaineen ja esiseosten merkinnöissä on mainittava seuraavaa:
                                    ”Täydennettäessä ravintoa L-treoniinilla, etenkin juomaveteen sekoitettuna, on otettava huomioon kaikki välttämättömät ja ehdollisesti välttämättömät aminohapot epätasapainon välttämiseksi.”

                        12.3.2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/886, annettu 26 päivänä kesäkuuta 2020, yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006, (EY) N:o 730/2006, (EY) N:o 1033/2006 ja (EU) N:o 255/2010 muuttamisesta annetun täytäntöönpanoasetuksen (EU) N:o 923/2012 italiankielisen toisinnon oikaisemisesta (ETA: n kannalta merkityksellinen teksti)

text:
                  29.6.2020

                  FI

                  Euroopan unionin virallinen lehti

                  L 205/14

         KOMISSION TÄYTÄNTÖÖNPANOASETUS (EU) 2020/886,
         annettu 26 päivänä kesäkuuta 2020,
         yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006, (EY) N:o 730/2006, (EY) N:o 1033/2006 ja (EU) N:o 255/2010 muuttamisesta annetun täytäntöönpanoasetuksen (EU) N:o 923/2012 italiankielisen toisinnon oikaisemisesta
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhtenäisen eurooppalaisen ilmatilan organisoinnista ja käytöstä (ilmatila-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 551/2004 (1) ja erityisesti sen 4 artiklan a ja b alakohdan,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004 ja (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (2) ja erityisesti sen 31, 43 ja 44 artiklan sekä sen liitteen VIII,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 923/2012 (3) italiankielisessä toisinnon liitteessä olevan 5 jakson SERA.5025 kohdan b alakohdassa ja lisäyksessä 4 olevan taulukon ensimmäisellä rivillä sekä alaviitteissä (**) ja (***) on käytetty epäjohdonmukaisesti terminologiaa, joka liittyy ilma-alusten ja maa-aseman väliseen puheviestintään.

                     (2)

                     Sen vuoksi täytäntöönpanoasetuksen (EU) 923/2012 italiankielinen toisinto olisi oikaistava. Oikaisu ei vaikuta muihin kielitoisintoihin.

                     (3)

                     Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 549/2004 (4) 5 artiklalla perustetun yhtenäisen ilmatilan komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            (ei koske suomenkielistä toisintoa)

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 96, 31.3.2004, s. 20.

            (2)  EUVL L 212, 22.8.2018, s. 1.

            (3)  Komission täytäntöönpanoasetus (EU) N:o 923/2012, annettu 26 päivänä syyskuuta 2012, yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006, (EY) N:o 730/2006, (EY) N:o 1033/2006 ja (EU) N:o 255/2010 muuttamisesta (EUVL L 281, 13.10.2012, s. 1).

            (4)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).


title: Komission täytäntöönpanoasetus (EU) 2020/966, annettu 1 päivänä heinäkuuta 2020, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annettuun komission täytäntöönpanoasetukseen (EU) 2019/1379 liittyvän uutta viejää koskevan tarkastelun päättämisestä yhden kiinalaisen vientiä harjoittavan tuottajan osalta, kyseisen tuottajan tuontiin sovellettavan tullin ottamisesta käyttöön ja tämän tuonnin kirjaamisvelvoitteen päättämisestä

text:
                  6.7.2020

                  FI

                  Euroopan unionin virallinen lehti

                  L 213/1

         KOMISSION TÄYTÄNTÖÖNPANOASETUS (EU) 2020/966,
         annettu 1 päivänä heinäkuuta 2020,
         lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annettuun komission täytäntöönpanoasetukseen (EU) 2019/1379 liittyvän uutta viejää koskevan tarkastelun päättämisestä yhden kiinalaisen vientiä harjoittavan tuottajan osalta, kyseisen tuottajan tuontiin sovellettavan tullin ottamisesta käyttöön ja tämän tuonnin kirjaamisvelvoitteen päättämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 4 kohdan ja 14 artiklan 5 kohdan,
         sekä katsoo seuraavaa:
         1.   VOIMASSA OLEVAT TOIMENPITEET

                     (1)

                     Neuvosto otti asetuksella (ETY) N:o 2474/93 (2), jäljempänä ’alkuperäinen tutkimus’, käyttöön Kiinan kansantasavallasta, jäljempänä ’Kiina’, peräisin olevien polkupyörien tuonnissa 30,6 prosentin suuruisen lopullisen polkumyyntitullin. Tämän jälkeen on tehty useita kaupan suojatoimenpiteitä koskevia tutkimuksia, joiden perusteella on muutettu alkuperäisiä toimenpiteitä.

                     (2)

                     Neuvosto muutti toimenpiteitä asetuksella (EU) N:o 502/2013 (3) perusasetuksen 11 artiklan 3 kohdan mukaisen välivaiheen tarkastelun jälkeen. Kyseisessä tutkimuksessa kiinalaisiin vientiä harjoittaviin tuottajiin ei sovellettu otantaa, ja neuvoston asetuksella (EY) N:o 1095/2005 (4) vahvistettu polkumyyntimarginaaliin perustuva koko maata koskeva 48,5 prosentin polkumyyntitulli pidettiin voimassa.

                     (3)

                     Tällä hetkellä voimassa olevat toimenpiteet ovat komission täytäntöönpanoasetuksella (EU) 2019/1379 (5) käyttöön otetut polkumyynnin vastaiset toimenpiteet.

               2.   NYKYINEN TUTKIMUS

                     (4)

                     Komissio vastaanotti 27 päivänä toukokuuta 2019 perusasetuksen 11 artiklan 4 kohdan mukaisen pyynnön uutta viejää koskevan tarkastelun vireillepanosta. Pyynnön esitti Universal Cycle Corporation (Guangzhou), jäljempänä ’pyynnön esittäjä’, joka on Kiinassa toimiva polkupyörien vientiä harjoittava tuottaja, jonka unioniin harjoittamaan vientiin sovelletaan 48,5 prosentin lopullista polkumyyntitullia. Pyynnön esittäjä väitti, ettei se vienyt polkupyöriä unioniin polkumyyntitoimenpiteiden perusteena olleen tutkimusajanjakson eli 1 päivän tammikuuta 2011 ja 31 päivän joulukuuta 2011 välisenä aikana vaan aloitti tarkastelun kohteena olevan tuotteen viennin vasta syyskuussa 2018. Pyynnön esittäjä väitti myös, ettei se ole etuyhteydessä yhteenkään polkupyörien vientiä harjoittavaan tuottajaan, johon sovelletaan voimassa olevia toimenpiteitä.

                     (5)

                     Komissio katsoi pyynnön esittäjän toimittaman alustavan näytön riittäväksi perusteeksi perusasetuksen 11 artiklan 4 kohdan mukaisen tarkastelun vireillepanolle. Kun unionin tuottajille oli annettu tilaisuus esittää huomautuksia, komissio pani komission täytäntöönpanoasetuksella (EU) 2019/2149 (6) vireille täytäntöönpanoasetukseen (EU) 2019/1379 liittyvän, pyynnön esittäjää koskevan tarkastelun.

                     (6)

                     Täytäntöönpanoasetuksella (EU) 2019/1379 käyttöön otettu polkumyyntitulli kumottiin täytäntöönpanoasetuksen (EU) 2019/2149 2 artiklan nojalla pyynnön esittäjän osalta. Samalla komissio velvoitti perusasetuksen 11 artiklan 4 kohdan ja 14 artiklan 5 kohdan nojalla ja täytäntöönpanoasetuksen (EU) 2019/2149 3 artiklan mukaisesti tulliviranomaiset kirjaamaan pyynnön esittäjän tuonnin.

                     (7)

                     Pyynnön esittäjä peruutti 9 päivänä tammikuuta 2020 virallisesti pyyntönsä uutta viejää koskevasta tarkastelusta. Sen vuoksi komissio katsoi, että tarkastelua koskeva tutkimus olisi päätettävä.

               3.   ILMOITTAMINEN OSAPUOLILLE

                     (8)

                     Komissio ilmoitti asianomaisille osapuolille aikomuksesta päättää tarkastelua koskeva tutkimus, ottaa käyttöön lopullinen polkumyyntitulli Universal Cycle Corporation (Guangzhou) Co. Ltd:n harjoittamassa tuonnissa ja kantaa tämä tulli taannehtivasti täytäntöönpanoasetuksen (EU) 2019/2149 nojalla kirjaamisvelvoitteen alaisesta tuonnista. Asianomaisille osapuolille annettiin mahdollisuus esittää huomautuksia. Huomautuksia ei esitetty.

               4.   POLKUMYYNTITULLIN TAANNEHTIVA KANTAMINEN

                     (9)

                     Komissio totesi edellä esitettyjen päätelmien valossa, että pyynnön esittäjän valmistamien Kiinasta peräisin olevien polkupyörien tuontia koskeva tarkastelu olisi päätettävä. Pyynnön esittäjän tuonnin kirjaaminen olisi näin ollen lopetettava ja täytäntöönpanoasetuksella (EU) 2019/1379 käyttöön otettu kaikkiin muihin yrityksiin sovellettava koko maata koskeva tulli (48,5 %) olisi kannettava taannehtivasti kyseisestä tuonnista tämän tarkastelun käynnistämispäivästä lähtien.

                     (10)

                     Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Päätetään täytäntöönpanoasetuksella (EU) 2019/2149 vireille pantu uutta viejää koskeva tarkastelu.

            2 artikla

               1.   Otetaan käyttöön komission täytäntöönpanoasetuksen (EU) 2019/1379 1 artiklan 2 kohdan mukaisesti kaikkiin muihin yrityksiin (Taric-lisäkoodi B999) Kiinan kansantasavallassa sovellettava polkumyyntitulli kyseisen täytäntöönpanoasetuksen (EU) 2019/2149 1 artiklassa mainitussa tuonnissa.

               2.   Kannetaan 1 kohdassa tarkoitettu polkumyyntitulli 17 päivästä joulukuuta 2019 alkaen polkupyörien tuonnissa, joka on kirjattu täytäntöönpanoasetuksen (EY) 2019/2149 3 artiklan nojalla.

            3 artikla

               1.   Tulliviranomaiset velvoitetaan lopettamaan täytäntöönpanoasetuksen (EU) 2019/2149 3 artiklan nojalla tapahtuva tuonnin kirjaaminen.

               2.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 176, 30.6.2016, s. 21.

            (2)  Neuvoston asetus (ETY) N:o 2474/93, annettu 8 päivänä syyskuuta 1993, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa yhteisöön ja väliaikaisen polkumyyntitullin lopullisesta kantamisesta (EYVL L 228, 9.9.1993, s. 1).

            (3)  Neuvoston asetus (EU) N:o 502/2013, annettu 29 päivänä toukokuuta 2013, asetuksen (EY) N:o 1225/2009 11 artiklan 3 kohdan mukaisen välivaiheen tarkastelun jälkeen tapahtuvasta lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annetun täytäntöönpanoasetuksen (EU) N:o 990/2011 muuttamisesta (EUVL L 153, 5.6.2013, s. 17).

            (4)  Neuvoston asetus (EY) N:o 1095/2005, annettu 12 päivänä heinäkuuta 2005, lopullisen polkumyyntitullin käyttöönotosta Vietnamista peräisin olevien polkupyörien tuonnissa sekä lopullisen polkumyyntitullin käyttöönotosta Kiinan kansantasavallasta peräisin olevien polkupyörien tuonnissa annetun asetuksen (EY) N:o 1524/2000 muuttamisesta (EUVL L 183, 14.7.2005, s. 1).

            (5)  Komission täytäntöönpanoasetus (EU) 2019/1379, annettu 28 päivänä elokuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa, sellaisena kuin se on laajennettu koskemaan Indonesiasta, Malesiasta, Sri Lankasta, Tunisiasta, Kambodžasta, Pakistanista ja Filippiineiltä lähetettyjen polkupyörien tuontia, riippumatta siitä, onko niiden alkuperämaaksi ilmoitettu Indonesia, Malesia, Sri Lanka, Tunisia, Kambodža, Pakistan ja Filippiinit, asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 225, 29.8.2019, s. 1).

            (6)  Komission täytäntöönpanoasetus (EU) 2019/2149, annettu 13 päivänä joulukuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa annettuun täytäntöönpanoasetukseen (EU) 2019/1379 liittyvän uutta viejää koskevan tarkastelun vireillepanosta yhden kiinalaisen vientiä harjoittavan tuottajan osalta, kyseisen vientiä harjoittavan tuottajan tuotteiden tuonnissa kannettavan tullin kumoamisesta ja tällaisen tuonnin kirjaamisvelvoitteesta (EUVL L 325, 16.12.2019, s. 159).


title: Komission täytäntöönpanoasetus (EU) 2020/968, annettu 3 päivänä heinäkuuta 2020, tehoaineen pyriproksifeeni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  6.7.2020

                  FI

                  Euroopan unionin virallinen lehti

                  L 213/7

         KOMISSION TÄYTÄNTÖÖNPANOASETUS (EU) 2020/968,
         annettu 3 päivänä heinäkuuta 2020,
         tehoaineen pyriproksifeeni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Pyriproksifeeni sisällytettiin tehoaineena neuvoston direktiivin 91/414/ETY (2) liitteeseen I komission direktiivillä 2008/69/EY (3).

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen pyriproksifeeni hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, lakkaa olemasta voimassa 31 päivänä joulukuuta 2020.

                     (4)

                     Tehoaineen pyriproksifeeni hyväksynnän uusimisesta on jätetty hakemus komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklan mukaisesti vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 14 päivänä joulukuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen lähetti uusimista koskevan arviointikertomuksen hakijoille ja jäsenvaltioille kommentoitavaksi sekä järjesti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen ilmoitti 17 päivänä toukokuuta 2019 komissiolle päätelmänsä (6) siitä, voidaanko pyriproksifeenin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti pyriproksifeenin hyväksynnän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 21 päivänä lokakuuta 2019.

                     (9)

                     Elintarviketurvallisuusviranomainen päättelee, ettei pyriproksifeeni komission asetuksella (EU) 2018/605 (7) käyttöön otettujen hormonitoimintaa häiritsevien ominaisuuksien tunnistamista koskevien kriteerien mukaan ole hormonitoimintaa häiritsevä aine.

                     (10)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevasta kertomuksesta. Hakija toimitti huomautuksensa, ja ne on tutkittu huolellisesti.

                     (11)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden tehoainetta pyriproksifeeni sisältävän kasvinsuojeluaineen yhden tai useamman edustavan käyttötarkoituksen osalta.

                     (12)

                     Tehoaineen pyriproksifeeni hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten pyriproksifeenia sisältäviä kasvinsuojeluaineita voidaan hyväksyä.

                     (13)

                     Sen vuoksi on asianmukaista uusia tehoaineen pyriproksifeeni hyväksyntä.

                     (14)

                     Asetuksen (EY) N:o 1107/2009 14 artiklan 1 kohdan, luettuna yhdessä sen 6 artiklan kanssa, mukaisesti ja ottaen huomioon nykyisen tieteellisen ja teknisen tietämyksen hyväksynnälle on kuitenkin tarpeen asettaa tiettyjä edellytyksiä. Erityisesti on aiheellista edellyttää lisää vahvistavia tietoja.

                     (15)

                     Asetuksen (EY) N:o 1107/2009 20 artiklan 3 kohdan mukaisesti, luettuna yhdessä sen 13 artiklan 4 kohdan kanssa, täytäntöönpanoasetuksen (EU) N:o 540/2011 liitettä olisi muutettava.

                     (16)

                     Pyriproksifeenin hyväksynnän voimassaoloaikaa pidennettiin 31 päivään joulukuuta 2020 komission täytäntöönpanoasetuksella (EU) 2019/1589 (8), jotta uusimismenettely saataisiin päätökseen ennen kuin kyseisen tehoaineen hyväksynnän voimassaolo päättyy. Koska uusimista koskeva päätös on tehty ennen hyväksynnän pidennetyn voimassaoloajan päättymistä, tätä asetusta olisi sovellettava 1 päivästä elokuuta 2020, lukuun ottamatta liitteessä I olevan taulukon sarakkeessa ”Puhtaus” olevaa tolueenipitoisuutta koskevaa säännöstä, jota olisi sovellettava 1 päivästä elokuuta 2021.

                     (17)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan tehoaineen pyriproksifeeni hyväksyntä liitteessä I esitetyllä tavalla.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä elokuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 309, 24.11.2009, s. 1.

            (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (3)  Komission direktiivi 2008/69/EY, annettu 1 päivänä heinäkuuta 2008, neuvoston direktiivin 91/414/ETY muuttamisesta klofentetsiinin, dikamban, difenokonatsolin, diflubentsuronin, imatsakiinin, lenasiilin, oksadiatsonin, pikloraamin ja pyriproksifeenin sisällyttämiseksi siihen tehoaineina (EUVL L 172, 2.7.2008, s. 9).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2018; 16(7):5307. Saatavilla verkossa osoitteessa www.efsa.europa.eu.

            (7)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

            (8)  Komission täytäntöönpanoasetus (EU) 2019/1589, annettu 26 päivänä syyskuuta 2019, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, beta-syflutriini, bifenoksi, klorotoluroni, klofentetsiini, klomatsoni, sypermetriini, daminotsidi, deltametriini, dikamba, difenokonatsoli, diflubentsuroni, diflufenikaani, fenoksaproppi-P, fenpropidiini, fludioksonili, flufenaset, fostiatsaatti, indoksakarbi, lenasiili, MCPA, MCPB, nikosulfuroni, pikloraami, prosulfokarbi, pyriproksifeeni, tiofanaattimetyyli, triflusulfuroni ja tritosulfuroni hyväksynnän voimassaoloajan pidentämisestä (EUVL L 248, 27.9.2019, s. 24).

            LIITE I

                        Nimi, tunnistenumero

                        IUPAC-nimi

                        Puhtaus  (1)

                        Hyväksymispäivä

                        Hyväksynnän päättymispäivä

                        Erityiset säännökset

                        Pyriproksifeeni
                        2-((1-(4-Fenoksifenoksi)propan-2-yyli)oksi)pyridiini.
                        CIPAC-numero: 715.
                        CAS-numero: 95737-68-1.
                        EY-numero (Einecs tai ELINCS) 429-800-1

                        4-fenoksifenyyli (RS)-2(2-pyridyloksi) propyylieetteri

                        ≥ 970 g/kg
                        1. elokuuta 2021 alkaen epäpuhtaudet enintään: tolueeni
                        5 g/kg

                        1. elokuuta 2020

                        31. heinäkuuta 2035

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon pyriproksifeeniin liittyvän uusimista koskevan kertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota seuraaviin:

                                    —

                                    ravinnon kautta tapahtuvaan kuluttajien altistumiseen pyriproksifeenin jäämille,

                                    —

                                    sedimentissä elävien eliöiden ja vesieliöiden suojeluun,

                                    —

                                    mehiläisten suojeluun.

                              Sedimentissä elävien eliöiden ja vesieliöiden suojelun osalta jäsenvaltioiden on sisällytettävä pyriproksifeeniä sisältävien kasvinsuojeluaineiden ulkokäyttöä koskeviin erityisedellytyksiin asianmukaiset riskinhallintatoimenpiteet, esimerkiksi levityskieltovyöhykkeet ja/tai tuulen mukana kulkeutumisen vähentäminen, jotta sedimentissä eläville eliöille ja vesieliöille aiheutuva riski olisi alhainen.
                        Mehiläisten suojelun osalta jäsenvaltioiden on sisällytettävä pyriproksifeeniä sisältävien kasvinsuojeluaineiden ulkokäyttöä koskeviin erityisedellytyksiin aineen käytön rajoittaminen mehiläisiä houkuttelevien viljelykasvien kukintakausien ulkopuolelle, sekä asianmukaiset riskinhallintatoimenpiteet, esimerkiksi levityskieltovyöhykkeet ja/tai tuulen mukana kulkeutumisen vähentäminen, jotta mehiläisille ja mehiläistoukille aiheutuva riski olisi alhainen.
                        Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta pinta- ja pohjavedessä esiintyvien jäämien luonteeseen, kun pintavettä otetaan juomavedeksi.
                        Hakijan on toimitettava pyydetyt vahvistavat tiedot kahden vuoden kuluessa päivästä, jona komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.

               (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        poistetaan A osasta pyriproksifeenia koskeva 179 kohta;

                        2)

                        lisätään B osaan kohta seuraavasti:

                                    Numero

                                    Nimi, tunnistenumero

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset säännökset

                                    ”142

                                    Pyriproksifeeni
                                    2-((1-(4-Fenoksifenoksi)propan-2-yyli)oksi)pyridiini.
                                    CIPAC-numero: 715.
                                    CAS-numero: 95737-68-1.
                                    EY-numero (Einecs tai ELINCS) 429-800-1

                                    4-fenoksifenyyli (RS)-2(2-pyridyloksi) propyylieetteri

                                    ≥ 970 g/kg Epäpuhtaudet enintään: tolueeni
                                    5 g/kg

                                    1. elokuuta 2020

                                    31. heinäkuuta 2035

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon pyriproksifeeniin liittyvän uusimista koskevan kertomuksen päätelmät ja erityisesti sen lisäykset I ja II.
                                    Kokonaisarvioinnissa jäsenvaltioiden on kiinnitettävä erityistä huomiota seuraaviin:

                                                —

                                                ravinnon kautta tapahtuvaan kuluttajien altistumiseen pyriproksifeenin jäämille,

                                                —

                                                sedimentissä elävien eliöiden ja vesieliöiden suojeluun,

                                                —

                                                mehiläisten suojeluun.

                                          Sedimentissä elävien eliöiden ja vesieliöiden suojelun osalta jäsenvaltioiden on sisällytettävä pyriproksifeeniä sisältävien kasvinsuojeluaineiden ulkokäyttöä koskeviin erityisedellytyksiin asianmukaiset riskinhallintatoimenpiteet, esimerkiksi levityskieltovyöhykkeet ja/tai tuulen mukana kulkeutumisen vähentäminen, jotta sedimentissä eläville eliöille ja vesieliöille aiheutuva riski olisi alhainen.
                                    Mehiläisten suojelun osalta jäsenvaltioiden on sisällytettävä pyriproksifeeniä sisältävien kasvinsuojeluaineiden ulkokäyttöä koskeviin erityisedellytyksiin aineen käytön rajoittaminen mehiläisiä houkuttelevien viljelykasvien kukintakausien ulkopuolelle, sekä asianmukaiset riskinhallintatoimenpiteet, esimerkiksi levityskieltovyöhykkeet ja/tai tuulen mukana kulkeutumisen vähentäminen, jotta mehiläisille ja mehiläistoukille aiheutuva riski olisi alhainen.
                                    Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta pinta- ja pohjavedessä esiintyvien jäämien luonteeseen, kun pintavettä otetaan juomavedeksi.
                                    Hakijan on toimitettava pyydetyt vahvistavat tiedot kahden vuoden kuluessa päivästä, jona komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.”

               (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.


title: Komission täytäntöönpanoasetus (EU) 2020/1200, annettu 10 päivänä elokuuta 2020, nimityksen kirjaamisesta aitojen perinteisten tuotteiden rekisteriin (”Berthoud” (APT))

text:
                  17.8.2020

                  FI

                  Euroopan unionin virallinen lehti

                  L 269/1

         KOMISSION TÄYTÄNTÖÖNPANOASETUS (EU) 2020/1200,
         annettu 10 päivänä elokuuta 2020,
         nimityksen kirjaamisesta aitojen perinteisten tuotteiden rekisteriin (”Berthoud” (APT))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Ranskan hakemus nimityksen ”Berthoud” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan b alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Berthoud” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Berthoud” (APT).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.21 ”Valmisateriat” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä elokuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 115, 7.4.2020, s. 16.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).